Практическа задача – младша възраст

	Марсианско небе. Космическата пътешественичка Стела лети до Марс и се готви за изкачване на няколко от най-високите марсиански върхове. В туристическия клуб „Марсиански еделвайс“ я посреща майсторът на спорта по марсиански алпинизъм Атанас и я инструктира как да се ориентира по звездите.
	Пред вас са шест изображения на марсианското звездно небе, получени чрез компютърен планетариум. Въведени са настройки, които показват звездното небе и по време на марсианския ден, когато Слънцето е над хоризонта. Симулациите са направени през равни времеви интервали от цяло число земни часове за 21 юли 2021 г. Както се вижда, в небето на Марс се наблюдава забележителен парад на планетите.
· А) Използвайте изображенията и дадения ви лист полупрозрачна хартия (паус), направете необходимите измервания и построения и определете планетографската ширина на туристическия клуб „Марсиански еделвайс“.
· Б) Разгледайте внимателно положението на Слънцето. Какъв е сезонът по това време за марсианското северно полукълбо? Подкрепете вашия отговор с измервания и пресмятания.
· В) Отговорете само качествено как се изменя в дадения момент разстоянието от Марс до Земята – увеличава ли се или намалява? Опитайте се да направите това и за разстоянието от Марс до другите видими планети – Меркурий, Венера, Юпитер, Сатурн и Нептун. За всички ли планети е възможно да се отговори на този въпрос?

